Hallein
<s>Hallein je grad i općina na zapadu Austrije od 20,607 stanovnika.</s>

<s>Hallein je administrativni centar Okruga Hallein i drugi po veličini grad u Saveznoj zemlji Salzburg, nakon Salzburga.</s>

<s>Geografske karakteristike</s>

<s>Hallein leži u kotlini rijeke Salzach iznad koje se steru planine masiva Untersberg.</s>

<s>Hallein je udaljen 15 km južno od centra Salzburga, a nedaleko je i bavarska granica.</s>

<s>Historija</s>

<s>Još su Kelti u 7. vijeku pne. počeli iskapati sol kod Dürrnberga i trgovati njime.</s>

<s>Od kad je taj kraj 15. pne. postao rimska Provincija Noricum smanjila se eksploatacija soli u Dürrenbergu, najvjerovatnije zbog uvoza morske soli.</s>

<s>Za srednjeg vijeka naselje je prvi put dokumentirano 1198. kao slanište, u 13. vijeku mjesto se zove Salina iz kog se vremenom ustalio naziv Hallein (od keltske riječi hall za sol).</s>

<s>Proizvodnja soli nastavljena je pod patronatom salzburgških biskupa i trajala je čitav milenij.</s><s>Visoka cijena i monopol u tom dijelu Alpa osiguravali su biskupima vijekovima više od polovice njihova ukupnog prihoda.</s><s>Sol je bila temelj njihova bogatstva sa kojim su podizali raskošne rezidencije po Salzburgu.</s>

<s>Hallein je u 16. vijeku izrastao u najveće trgovište solju, pa se nešto od tog bogatsva osjetilo i u životu njegovih stanovnika i rudara.</s>

<s>Gubitak češkog tržišta, a nakon tog i bavarskog nakon izgubljenog rata oko soli sa Bavarskim vojvodstvom doveo je do osiromašenja grada i njegovih rudara.</s><s>Nakon tog je između 1731 - 1732 uslijedio progon protestanata pa je 780 rudara sa svojim porodicama napustilo grad i zemlju.</s>

<s>Nadbiskupija Salzburg izgubila je samostalnost u vrijeme napoleonskih ratova, pa je kraj - 1816. konačno podpao pod
Austrijsko Carstvo, kojemu je trgovina solju bila u drugom planu.</s>

<s>Preokret se dogodio između 1854. - 1862. kad je na otoku Perner u Salzachu podignuta nova solana.</s><s>U drugoj polovici 19. vijeka podignute su tvornice cementa, cigareta i papira u pokušaju da se preokrene zavisnost o jednoj robi.</s>

<s>Između 1954. - 1955. izvršena je modernizacija solane, ali joj to nije puno pomoglo jer je 1989. zatvorena.</s>

<s>Danas se napušteni pogoni solane koriste kao pozornica Salzburgškog festivala, Međunarodne ljetne akademije i Halleinskog foruma kulture.</s>

<s>Poznati sugrađani</s>

<s>Franz Xaver Gruber (1787. - 1863.) kompozitor autor božićne pjesme pjesme Stille Nacht, heilige Nacht, koji je dobar dio života proveo i umro u Halleinu.</s>

<s>Izvori</s>

<s>Vanjske veze</s>

<s>Službene stranice Halleina</s>

<s>Gradovi i naselja Okruga Salzburg
Gradovi u Austriji</s>

